Laicizmas

Laicizmas (,  – 'priklausantis liaudžiai, pasauliečiams') – antireliginė nuostata, siekiant panaikinti, susilpninti religijos įtaką viešajame gyvenimeReligijotyros žodynas. – Vilnius: Mintis, 1991, 214 psl. (eliminuojant religinius principus, normas, dvasininkų autoritetą).

Būna sistemingas arba spontaniškas. Laicizmo ideologija ėmė formuotis XIX a., veikiant sekuliarizacijos idėjoms. Laicizmo atstovai – laisvamaniai, ateistai, komunistai, socialistai.

Laicizmą ne sykį smerkė Katalikų Bažnyčia, popiežius Pijus XI 1925 m. enciklikoje „Quas primas“ nagrinėjo grėsmes, laicizmo keliamas tikėjimo laisvei.

Laicizmo priešingybė – klerikalizmas.Laicizmas. Visuotinė lietuvių enciklopedija. Nuoroda tikrinta 2022-10-08.

 Išnašos 

Kategorija:Politinė filosofija